ข้อบัญญัติองค์การบริหารส่วนตำบลคลองมะพลับข้อบัญญัติองค์การบริหารส่วนตำบลคลองมะพลับเรื่องการกำจัดสิ่งปฏิกูลและมูลฝอยพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลคลองมะพลับว่าด้วยการกำจัดสิ่งปฏิกูลและมูลฝอยในเขตองค์การบริหารส่วนตำบลคลองมะพลับอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ มาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลคลองมะพลับโดยความเห็นชอบของสภาองค์การบริหารส่วนตำบลคลองมะพลับและนายอำเภอศรีนครจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลคลองมะพลับเรื่อง การกำจัดสิ่งปฏิกูลและมูลฝอย พ.ศ. ๒๕๕๙ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลคลองมะพลับนับตั้งแต่วันที่ได้ประกาศให้ประชาชนทราบโดยเปิดเผย ณที่ทำการองค์การบริหารส่วนตำบลคลองมะพลับแล้วเจ็ดวันข้อ๓ บรรดาข้อบัญญัติ ประกาศระเบียบหรือคำสั่งอื่นใดในส่วนที่ได้ตราไว้แล้วซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๔ ให้นายกองค์การบริหารส่วนตำบลคลองมะพลับเป็นผู้รักษาการตามให้เป็นไปตามข้อบัญญัตินี้ และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๕ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลคลองมะพลับผู้ที่ได้รับการแต่งตั้งจากเจ้าพนักงานท้องถิ่นหมายความว่าพนักงานขององค์การบริหารส่วนตำบลคลองมะพลับผู้ที่ได้รับการแต่งตั้งจากเจ้าพนักงานท้องถิ่นให้มีอำนาจตามความในมาตรา๔๔ แห่งพระราชบัญญัติการสาธารณสุข พ.ศ. ๒๕๓๕เจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕สิ่งปฏิกูลหมายความว่า อุจจาระหรือปัสสาวะและหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า เศษวัตถุ ถุงพลาสติกภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนนตลาดที่เลี้ยงสัตว์ หรือที่อื่นและหมายความรวมถึงมูลฝอยติดเชื้อมูลฝอยที่เป็นพิษหรืออันตรายจากชุมชนที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึกบ้าน เรือน โรง ร้าน แพ คลังสินค้า สำนักงาน หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ และให้หมายความรวมถึงสิ่งที่สร้างขึ้นเพื่อใช้เป็นที่อยู่อาศัยชั่วคราวด้วยผู้ได้รับมอบหมายหมายความว่า ผู้ซึ่งได้รับมอบหมายจากองค์การบริหารส่วนตำบลคลองมะพลับให้ทำการเก็บขน และกำจัดสิ่งปฏิกูลและมูลฝอยในเขตองค์การบริหารส่วนตำบลคลองมะพลับผู้ได้รับใบอนุญาตหมายความว่า ผู้ซึ่งได้รับใบอนุญาตจากองค์การบริหารส่วนตำบลคลองมะพลับให้ทำการเก็บขน และกำจัดสิ่งปฏิกูลและมูลฝอยในเขตองค์การบริหารส่วนตำบลคลองมะพลับหมวด ๒การจัดการสิ่งปฏิกูลและมูลฝอย ข้อ๖ ห้ามผู้ใด ถ่าย เท ทิ้งหรือทำให้มีขึ้นซึ่งสิ่งปฏิกูลและมูลฝอยในที่หรือทางสาธารณะนอกจากในที่ที่องค์การบริหารส่วนตำบลคลองมะพลับอนุญาตหรือจัดไว้ให้ข้อ๗ ห้ามผู้ใดนำสิ่งปฏิกูลไปทิ้งในที่หรือทางสาธารณะข้อ๘ ห้ามผู้ใด ถ่าย เทหรือระบายสิ่งปฏิกูลจากอาคาร หรือยานพาหนะในที่หรือทางสาธารณะหรือทางระบายน้ำสาธารณะข้อ๙ ห้ามผู้ใด ถ่าย เท ทิ้ง สิ่งปฏิกูลในที่รองรับมูลฝอยข้อ๑๐ ห้ามผู้ใดปล่อยปละละเลยให้มีสิ่งปฏิกูลและมูลฝอยในที่ดินของตนหรือของบุคคลอื่นในสภาพที่ประชาชนอาจเห็นได้จากที่สาธารณะข้อ๑๑ เจ้าของหรือผู้ครอบครองอาคารสถานที่ใด ๆต้องจัดให้มีที่รองรับสิ่งปฏิกูลและมูลฝอยที่ถูกสุขลักษณะอย่างเพียงพอและเหมาะสมตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขประกาศกำหนดข้อ ๑๒ ห้ามผู้ใดทำการถ่ายเท ขน หรือเคลื่อนที่สิ่งปฏิกูลในถังรับ รถขน หรือเรือขน สถานที่ถ่ายเท เก็บหรือพักสิ่งปฏิกูลขององค์การบริหารส่วนตำบลคลองมะพลับ เว้นแต่จะทำเป็นการกระทำของเจ้าหน้าที่องค์การบริหารส่วนตำบลคลองมะพลับในการปฏิบัติหน้าที่ตามที่องค์การบริหารส่วนตำบลคลองมะพลับได้มอบหมายข้อ๑๓ เจ้าของหรือผู้ครอบครองอาคารหรือสถานที่ใดๆ ต้องจัดให้มีภาชนะรองรับมูลฝอยในสถานที่ อาคารหรือสถานที่ใดในครอบครองของตนและรักษาความสะอาดบริเวณอาคารหรือสถานที่ของตนให้ถูกสุขลักษณะอยู่เสมอภาชนะตามวรรคหนึ่งต้องไม่รั่วไหลและมีฝาปิดมิดชิดกันแมลงวันและสัตว์อื่น ๆ ได้ทั้งต้องเป็นไปตามที่เจ้าพนักงานสาธารณสุขหรือเจ้าพนักงานท้องถิ่นเห็นชอบหมวด ๓ค่าธรรมเนียม ข้อ๑๔ เมื่อองค์การบริหารส่วนตำบลคลองมะพลับได้ดำเนินการเองหรือได้มอบหมายหรือได้ออกใบอนุญาตให้บุคคลใดดำเนินการเก็บ ขนและกำจัดสิ่งปฏิกูลและมูลฝอยบุคคลผู้เป็นเจ้าของอาคารในเขตที่มีการดำเนินการดังกล่าวมีหน้าที่ต้องเสียค่าบริการในการเก็บ ขน และกำจัดสิ่งปฏิกูลและมูลฝอยในอัตราที่องค์การบริหารส่วนตำบลคลองมะพลับกำหนดไว้ท้ายข้อบัญญัตินี้ซึ่งไม่เกินอัตราที่กำหนดไว้ในกฎกระทรวงอัตราค่าธรรมเนียมที่กำหนดตามความในวรรคแรกให้ทำเป็นประกาศด้วยข้อ๑๕ ค่าบริการในการดำเนินการเก็บ ขนหรือกำจัดสิ่งปฏิกูลและมูลฝอยให้ชำระดังนี้(๑)กรณีองค์การบริหารส่วนตำบลคลองมะพลับเป็นผู้ดำเนินการเองหรือมอบหมายให้ผู้ใดเป็นผู้ดำเนินการแทนให้ชำระให้แก่องค์การบริหารส่วนตำบลคลองมะพลับ(๒)กรณีองค์การบริหารส่วนตำบลคลองมะพลับออกใบอนุญาตให้ผู้อื่นเป็นผู้ดำเนินการให้ชำระแก่ผู้ได้รับใบอนุญาตหมวด ๔กิจการเก็บ ขน และกำจัดสิ่งปฏิกูลและมูลฝอย ข้อ๑๖ ห้ามมิให้ผู้ใดดำเนินการรับทำการเก็บขนหรือกำจัดสิ่งปฏิกูลและมูลฝอยในเขตองค์การบริหารส่วนตำบลคลองมะพลับโดยทำเป็นธุรกิจหรือได้รับประโยชน์ตอบแทนด้วยการคิดค่าบริการเว้นแต่จะได้รับอนุญาตจากเจ้าพนักงานท้องถิ่นหรือเป็นผู้ได้รับมอบหมายเป็นผู้ดำเนินการรับทำการเก็บขนหรือกำจัดสิ่งปฏิกูลและมูลฝอยแทนองค์การบริหารส่วนตำบลคลองมะพลับตามเงื่อนไขที่ตกลงร่วมกันในการดำเนินการตามวรรคหนึ่งองค์การบริหารส่วนตำบลคลองมะพลับอาจร่วมกับหน่วยงานของรัฐหรือราชการส่วนท้องถิ่นอื่นดำเนินการภายใต้ข้อตกลงร่วมกันก็ได้ในกรณีที่มีเหตุอันสมควรองค์การบริหารส่วนตำบลคลองมะพลับอาจมอบให้บุคคลใดดำเนินการแทนภายใต้การควบคุมดูแลขององค์การบริหารส่วนตำบลคลองมะพลับหรืออาจอนุญาตให้บุคคลหนึ่งบุคคลใดเป็นผู้ดำเนินกิจการรับทำการเก็บขน หรือกำจัดสิ่งปฏิกูลและมูลฝอยโดยทำเป็นธุรกิจหรือโดยได้รับประโยชน์ตอบแทนด้วยกันบทบัญญัติตามข้อนี้มิให้ใช้บังคับกับการจัดการของเสียอันตรายตามกฎหมายว่าด้วยโรงงานแต่ให้ผู้ดำเนินกิจการโรงงานที่มีของเสียอันตรายและผู้ดำเนินกิจการรับทำการเก็บขน หรือกำจัดของเสียอันตรายดังกล่าว แจ้งการดำเนินกิจการเป็นหนังสือต่อเจ้าพนักงานท้องถิ่นข้อ๑๗ ห้ามผู้ใดทำการขน คุ้ย เขี่ยหรือขุดมูลฝอยในที่รองรับ รถขน หรือเรือขน หรือสถานที่เทมูลฝอยใด ๆขององค์การบริหารส่วนตำบลคลองมะพลับเว้นแต่จะเป็นการกระทำของเจ้าหน้าที่องค์การบริหารส่วนตำบลคลองมะพลับในการปฏิบัติหน้าที่ตามที่ได้รับมอบหมายข้อ๑๘ ห้ามผู้ใด ถ่าย เท ทิ้งหรือทำให้มีมูลฝอยในที่หรือทางสาธารณะ หรือสถานที่สาธารณะอื่นใดเป็นต้นว่า ถนน ซอย ตรอก บึง แม่น้ำ คลอง คู สระน้ำ บ่อน้ำเว้นแต่ที่ซึ่งเจ้าพนักงานสาธารณสุขหรือเจ้าพนักงานท้องถิ่นอนุญาตให้จัดไว้โดยเฉพาะข้อ๑๙ ผู้ครอบครองอาคารหรือที่ดินว่างเปล่าปล่อยให้มีมูลฝอยสะสมหมักหมมเป็นจำนวนมากจนก่อให้เกิดเหตุรำคาญเห็นได้จากที่สาธารณะจะต้องจัดเก็บขน ตามคำแนะนำของเจ้าพนักงานสาธารณสุขหรือเจ้าพนักงานท้องถิ่นภายในเวลาที่กำหนดเมื่อพ้นกำหนดเวลาแล้วผู้ครอบครองสถานที่หรืออาคารจะต้องให้เจ้าหน้าที่องค์การบริหารส่วนตำบลคลองมะพลับทำการเก็บขนจากสถานที่ดังกล่าวซึ่งตนครอบครองและต้องเสียค่าธรรมเนียมตามอัตราที่กำหนดท้ายข้อบัญญัตินี้ข้อ๒๐ ผู้ได้รับใบอนุญาตจากองค์การบริหารส่วนตำบลคลองมะพลับโดยทำเป็นธุรกิจหรือได้รับประโยชน์ตอบแทนด้วยการคิดค่าบริการในการเก็บขน และกำจัดสิ่งปฏิกูลและมูลฝอยให้คิดค่าบริการได้ไม่เกินอัตราที่องค์การบริหารส่วนตำบลคลองมะพลับกำหนดข้อ๒๑ ผู้ได้รับมอบหมายหรือผู้ได้รับใบอนุญาตต้องปฏิบัติตามคำสั่งหรือข้อแนะนำของเจ้าพนักงานสาธารณสุขเจ้าพนักงานท้องถิ่น และผู้ซึ่งได้รับการแต่งตั้งจากเจ้าพนักงานท้องถิ่นโดยเคร่งครัด ทั้งนี้เพื่อประโยชน์ในการปฏิบัติให้เป็นไปตามเงื่อนไขในใบอนุญาต ข้อบัญญัตินี้ กฎกระทรวงและพระราชบัญญัติการสาธารณสุขหมวด ๕การเก็บ ขนและกำจัดสิ่งปฏิกูล ข้อ๒๒ ผู้ได้รับมอบหมายหรือผู้ได้รับใบอนุญาตต้องถือปฏิบัติตามหลักเกณฑ์ วิธีการ และเงื่อนไขในการเก็บ ขน และกำจัดสิ่งปฏิกูลดังนี้(๑)ผู้ได้รับมอบหมายหรือผู้ได้รับใบอนุญาตต้องจัดให้มีพนักงานขับรถ พนักงานเก็บ ขนและกำจัดสิ่งปฏิกูล ตลอดจนวัสดุอุปกรณ์อย่างเพียงพอ และเหมาะสมต่อการปฏิบัติงานเก็บ ขน และกำจัดสิ่งปฏิกูล(๒)รถที่ใช้ในการเก็บ และขนสิ่งปฏิกูลต้องมีลักษณะดังนี้(๒.๑)ส่วนของรถที่ใช้บรรจุสิ่งปฏิกูลนั้นต้องปกปิดมิดชิด ไม่รั่วซึมสามารถป้องกันกลิ่นและสัตว์พาหนะนำโรคได้(๒.๒)ท่อหรือสายที่ใช้ดูดสิ่งปฏิกูล ควรอยู่ในสภาพดี ไม่รั่วซึม(๒.๓)มีหนังสือมอบหมายหรือใบอนุญาตติดไว้ประจำรถเพื่อตรวจสอบ(๓)ต้องมีการทำความสะอาดรถที่ใช้เก็บ ขนสิ่งปฏิกูลอย่างน้อยวันละหนึ่งครั้งและน้ำเสียที่เกิดจากการทำความสะอาดต้องไม่ปล่อยทิ้งให้เกิดมลพิษทางสิ่งแวดล้อมและก่อให้เกิดความเดือดร้อนกับผู้อื่น(๔)พนักงานผู้ทำการเก็บ ขน และกำจัดสิ่งปฏิกูลต้องสวมเสื้อคลุม ถุงมือยาง และรองเท้ายางหรืออุปกรณ์อื่นที่สามารถป้องกันการสัมผัสกับสิ่งปฏิกูลได้โดยให้ถูกต้องตามสุขลักษณะทุกครั้งที่ทำการเก็บ ขน และกำจัดสิ่งปฏิกูล(๕)ในการกำจัดสิ่งปฏิกูลต้องมีการดำเนินการที่ถูกสุขลักษณะไม่ก่อให้เกิดมลพิษทางสิ่งแวดล้อมและแหล่งกำจัดนั้นจะต้องไม่ก่อให้เกิดเหตุรำคาญหมวด ๖การเก็บ ขน กำจัดมูลฝอย ข้อ๒๓ ผู้ได้รับมอบหมายหรือผู้ได้รับอนุญาตต้องปฏิบัติตามหลักเกณฑ์วิธีการ และเงื่อนไขในการเก็บ ขน และกำจัดมูลฝอยดังนี้(๑)ผู้ได้รับมอบหมายหรือได้รับใบอนุญาตต้องจัดให้มีพนักงานขับรถ พนักงานเก็บ ขนและกำจัดมูลฝอย ตลอดจนวัสดุอุปกรณ์อย่างพอเพียงและเหมาะสมต่อการปฏิบัติงานเก็บ ขน และกำจัดมูลฝอย(๒)รถขนถ่ายมูลฝอยต้องมีลักษณะ ดังต่อไปนี้(๒.๑)ส่วนของรถที่ใช้สำหรับใส่มูลฝอยนั้นต้องมีโครงสร้างที่สามารถป้องกันการปลิว การตกหล่นและการรั่วซึมของมูลฝอยในขณะทำการจัดเก็บและขนย้ายอีกทั้งป้องกันกลิ่นและสัตว์พาหะนำโรคได้(๒.๒)มีหนังสือมอบหมายหรือใบอนุญาตติดไว้ประจำรถเพื่อตรวจสอบ(๓)พนักงานผู้ทำการเก็บ ขน และกำจัดมูลฝอยต้องสวมเสื้อคลุมถุงมือยางและรองเท้ายางหรืออุปกรณ์อื่นที่สามารถป้องกันการสัมผัสกับมูลฝอยได้โดยถูกต้องตามหลักสุขลักษณะทุกครั้งที่ทำการเก็บขน และกำจัดมูลฝอย(๔) ต้องมีการทำความสะอาดรถที่ใช้ขนถ่ายมูลฝอยอย่างน้อยวันละ ๑ ครั้งและน้ำเสียที่เกิดจากการทำความสะอาดต้องได้รับการบำบัดหรือจัดการด้วยประการอื่นก่อนปล่อยทิ้งโดยประการที่ไม่ก่อให้เกิดความเดือดร้อนแก่ผู้อื่น(๕)ในการกำจัดมูลฝอยต้องมีการดำเนินที่ถูกหลักสุขลักษณะไม่ก่อให้เกิดมลพิษทางสิ่งแวดล้อมและแหล่งกำจัดนั้นจะต้องไม่ก่อให้เกิดเหตุรำคาญ(๖)ให้ดำเนินการเก็บ ขน และกำจัดมูลฝอยที่อยู่ในที่หรือทางสาธารณะในเขตองค์การบริหารส่วนตำบลคลองมะพลับโดยถือเป็นหน้าที่ของผู้ได้รับมอบหมายหรือผู้ได้รับใบอนุญาตโดยไม่คิดค่าบริการเพิ่มขึ้นสำหรับในส่วนนี้ความในวรรคแรกให้ใช้บังคับถึงการดำเนินการเก็บ ขนและกำจัดมูลฝอยอันเกิดจากการจัดงานมหรสพหรือกิจกรรมพิเศษต่าง ๆของหน่วยงานของรัฐซึ่งจัดให้มีขึ้นภายในเขตองค์การบริหารส่วนตำบลคลองมะพลับด้วยหมวด ๗ใบอนุญาต ข้อ ๒๔ ผู้ใดประสงค์จะดำเนินกิจการรับทำการเก็บ ขนหรือกำจัดสิ่งปฏิกูลและมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตองค์การบริหารส่วนตำบลคลองมะพลับจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้พร้อมกับเอกสารและหลักฐานดังต่อไปนี้(๑)สำเนาบัตรประจำตัวประชาชน/ข้าราชการ/พนักงานรัฐวิสาหกิจ จำนวน ๑ ชุด (กรณีบุคคลธรรมดา)(๒)สำเนาทะเบียนบ้าน จำนวน ๑ ชุด (กรณีบุคคลธรรมดา)(๓)สำเนาใบอนุญาตตามกฎหมายที่เกี่ยวข้อง/สำเนาหนังสือรับรองการจดทะเบียนนิติบุคคลและบัตรประจำตัวประชาชนของผู้แทนนิติบุคคล จำนวน ๑ ชุด (กรณีนิติบุคคล)(๔)หนังสือมอบอำนาจ/ใบทะเบียนพาณิชย์ (ถ้ามี/กรณีมอบอำนาจ)(๕)หนังสือยินยอมให้ใช้สถานที่กำจัดสิ่งปฏิกูลและมูลฝอย (ถ้ามี)(๖)อื่น ๆ ตามที่องค์การบริหารส่วนตำบลคลองมะพลับกำหนดข้อ๒๕ ผู้ขอรับใบอนุญาตตามข้อ ๒๔จะต้องปฏิบัติตามหลักเกณฑ์ และเงื่อนไข ดังต่อไปนี้(๑)ผู้ขอรับใบอนุญาตดำเนินกิจการรับทำการเก็บ ขน สิ่งปฏิกูล(๑.๑)ต้องมีพาหนะขนถ่ายสิ่งปฏิกูล (รถดูดส้วม) ซึ่งมีคุณลักษณะดังนี้(๑.๑.๑)ได้รับอนุญาตจากกรมการขนส่งทางบก(๑.๑.๒)ส่วนของรถที่ใช้ขนถ่ายสิ่งปฏิกูลต้องปกปิดมิดชิดสามารถป้องกันกลิ่นและสัตว์แมลงพาหะนำโรคได้มีฝาปิด - เปิดอยู่ด้านบน(๑.๑.๓)มีปั๊มดูดสิ่งปฏิกูลและติดตั้งมาตรวัดปริมาณของสิ่งปฏิกูลด้วย(๑.๑.๔)ท่อหรือสายที่ใช้ดูดสิ่งปฏิกูลต้องอยู่ในสภาพที่ดี ไม่รั่วซึม(๑.๑.๕)มีอุปกรณ์ทำความสะอาดประจำรถ เช่น ถังตักน้ำ ไม้กวาด น้ำยาฆ่าเชื้อโรค (เช่น ไลโซน๕%)(๑.๑.๖)ต้องจัดให้มีการแสดงข้อความที่ตัวพาหนะขนถ่ายสิ่งปฏิกูลให้รู้ว่าเป็นพาหนะขนถ่ายสิ่งปฏิกูลเช่น รถดูดสิ่งปฏิกูล เป็นต้นและต้องแสดงเลขทะเบียนใบอนุญาตประกอบกิจการ ชื่อหน่วยงานที่เป็นผู้ออกใบอนุญาตชื่อบริษัทหรือเจ้าของกิจการด้วยตัวอักษรไทยซึ่งมีขนาดที่เห็นได้ชัดเจนตามที่องค์การบริหารส่วนตำบลคลองมะพลับประกาศกำหนด(๑.๒)ต้องจัดให้มีเสื้อคลุม ถุงมือยาง รองเท้าหนังยางหุ้มสูงถึงแข้งสำหรับผู้ปฏิบัติงาน(๑.๓)กรณีที่ไม่มีระบบกำจัดสิ่งปฏิกูลของตนเองต้องแสดงหลักฐานว่าจะนำสิ่งปฏิกูลไปกำจัดณ แหล่งกำจัดที่ถูกสุขลักษณะแห่งใด(๒)ผู้ขอรับใบอนุญาตดำเนินกิจการรับทำการกำจัดสิ่งปฏิกูลและมูลฝอยต้องมีคุณสมบัติครบถ้วนตามที่กำหนดในข้อ ๒๔(๓)ต้องมีแผนงานการดำเนินกิจการจัดการสิ่งปฏิกูลและมูลฝอย ดังต่อไปนี้(๓.๑)ประเภทของสิ่งปฏิกูลและมูลฝอยที่ต้องการรับกำจัด(๓.๒)วิธีการจัดการสิ่งปฏิกูลและมูลฝอยให้ถูกสุขลักษณะ(๓.๓)วิธีการป้องกันไม่ให้เกิดอันตราย การรักษาคุณภาพสิ่งแวดล้อม การควบคุมเหตุรำคาญความปลอดภัยต่อสุขภาพ ชีวิตร่างกาย และทรัพย์สิน รวมทั้งสุขอนามัยของประชาชน(๔)รายละเอียดในการดำเนินกิจกรรมดังนี้(๔.๑)รายละเอียดเกี่ยวกับสถานที่ที่จะใช้ในการดำเนินกิจการกำจัดสิ่งปฏิกูลและมูลฝอย(๔.๒)แบบแปลนและรายละเอียดของโรงงานกำจัดสิ่งปฏิกูลและมูลฝอย(๔.๓)แสดงหลักฐานรายละเอียดเกี่ยวกับที่ดินและโรงงานที่จะใช้ในการดำเนินกิจการดังกล่าวว่าเป็นกรรมสิทธิ์ของผู้ขออนุญาตและโดยมีภาระติดพันหรือไม่อย่างใดหรือสิ่งใดที่เป็นกรรมสิทธิ์ของบุคคลอื่นที่ผู้ขออนุญาตได้เช่าหรือจะเช่าหรือได้มาหรือจะได้มาด้วยวิธีการและเงื่อนไขใด(๔.๔)หลักฐานอื่นใดตามที่เจ้าพนักงานท้องถิ่นกำหนด(๕)ผู้ขอรับใบอนุญาตดำเนินกิจการรับทำการเก็บ ขน มูลฝอย(๕.๑)หลักฐานที่จำเป็นเพื่อแสดงการมีคุณสมบัติครบถ้วนตามที่กำหนดในข้อ ๒๕(๖)แผนงานการดำเนินกิจการรับทำการเก็บ ขน มูลฝอย ดังต่อไปนี้(๖.๑)ประเภทของมูลฝอยที่ต้องการ เก็บ ขน(๖.๒)วิธีการเก็บ ขน มูลฝอยให้ถูกสุขลักษณะ(๖.๓)วิธีการแยกหรือคัดเลือกมูลฝอยก่อนการเก็บ ขน (ถ้ามี)(๖.๔)วิธีการป้องกันไม่ให้เกิดอันตรายต่อการรักษาคุณภาพสิ่งแวดล้อม การควบคุมเหตุรำคาญความปลอดภัยต่อสุขภาพ ชีวิต ร่างกายและทรัพย์สิน รวมทั้งสุขอนามัยของประชาชน(๖.๕)สถานที่และวิธีการ ในการกำจัดมูลฝอยที่เก็บ ขน(๗)รายละเอียดเกี่ยวกับผู้ปฏิบัติงานและทรัพย์สินที่จะใช้ในการดำเนินกิจการขั้นต้นดังนี้(๗.๑)จำนวนพนักงานที่คาดว่าจะต้องมีและหน้าที่โดยสังเขป(๗.๒)จำนวนและประเภทของยานพาหนะ และอุปกรณ์ที่ใช้ในการเก็บขน(๗.๓)สถานที่รวบรวมสิ่งปฏิกูลและมูลฝอย (ถ้ามี) ทั้งนี้ผู้ขออนุญาตต้องระบุด้วยว่าทรัพย์สินที่จะใช้ในการดำเนินกิจการดังกล่าวสิ่งใดที่เป็นกรรมสิทธิ์ของผู้ขออนุญาตและโดยมีภาระติดพันหรือไม่อย่างใดหรือสิ่งใดที่เป็นกรรมสิทธิ์ของบุคคลอื่นที่ผู้ขออนุญาตได้เช่าหรือจะเช่าหรือได้มาหรือจะได้มาด้วยวิธีการและเงื่อนไขใด(๘)หลักฐานอื่นใดตามที่เจ้าพนักงานท้องถิ่นกำหนดข้อ๒๖ เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวัน แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ๒๗ ผู้ได้รับอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุอันสมควร ให้ถือว่าสละสิทธิ์ข้อ๒๘ ในการดำเนินกิจการผู้ได้รับใบอนุญาตต้องปฏิบัติตามหลักเกณฑ์วิธีการ และเงื่อนไข ดังต่อไปนี้(๑)ผู้ขอรับใบอนุญาตดำเนินกิจการรับทำการเก็บ ขนสิ่งปฏิกูล(๑.๑) ขณะทำการดูดสิ่งปฏิกูล ต้องควบคุมให้ผู้ปฏิบัติงานสวมเสื้อคลุมถุงมือยางและรองเท้าหนังยางหุ้มสูงถึงแข้ง และทำความสะอาดเสื้อคลุม ถุงมือยางและรองเท้าหนังยางหลังจากเสร็จสิ้นการปฏิบัติงานประจำวัน(๑.๒)ทำความสะอาดท่อหรือสายที่ใช้ดูดสิ่งปฏิกูล โดยหลังจากดูดสิ่งปฏิกูลเสร็จแล้วให้ทำการดูดน้ำสะอาดจากถังเพื่อล้างภายในท่อหรือสายที่ใช้ดูดสิ่งปฏิกูลและทำความสะอาดท่อหรือสายที่ใช้ดูดสิ่งปฏิกูลด้านนอกที่สัมผัสสิ่งปฏิกูลด้วยน้ำยาฆ่าเชื้อโรค(เช่น ไลโซน ๕%)(๑.๓)ทำความสะอาดพาหนะขนถ่ายสิ่งปฏิกูลอย่างน้อยวันละ ๑ ครั้งหลังจากที่ออกปฏิบัติงานขนถ่ายสิ่งปฏิกูลแล้วสำหรับน้ำเสียที่เกิดจากการล้างต้องได้รับการบำบัดหรือกำจัดด้วยวิธีการที่ถูกสุขลักษณะก่อนปล่อยทิ้งสู่สาธารณะ(๑.๔)กรณีที่มีสิ่งปฏิกูลหกเรี่ยราด ให้ทำการฆ่าเชื้อโรคด้วยน้ำยาฆ่าเชื้อโรค (เช่นไลโซน ๕%) แล้วทำการล้างด้วยน้ำสะอาด(๑.๕)มีการตรวจสุขภาพแก่ผู้ปฏิบัติงานขนถ่ายสิ่งปฏิกูล อย่างน้อยปีละ ๑ ครั้ง(๒)ผู้ขอรับใบอนุญาตดำเนินกิจการรับทำการเก็บ ขนสิ่งปฏิกูลต้องปฏิบัติตามที่กำหนดในข้อ ๒๘ข้อ๒๙ บรรดาใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลคลองมะพลับเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตยื่นคำขอต่อใบอนุญาตต่อเจ้าพนักงานท้องถิ่นพร้อมเอกสารและหลักฐาน ดังต่อไปนี้(๑)สำเนาบัตรประจำตัวประชาชน/สำเนาบัตรข้าราชการ/สำเนาบัตรพนักงานรัฐวิสาหกิจ(๒)สำเนาทะเบียนบ้าน(๓)ใบอนุญาตเดิมข้อ๓๐ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนด ให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๓๑ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลคลองมะพลับข้อ๓๒ ผู้ได้รับใบอนุญาตให้เป็นผู้ดำเนินกิจการตามข้อบัญญัตินี้จะพึงเรียกเก็บค่าบริการจากผู้ใช้บริการได้ไม่เกินอัตราค่าบริการขั้นสูงตามที่กำหนดไว้ท้ายข้อบัญญัตินี้ข้อ๓๓ ผู้ได้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ๓๔ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดตามแบบที่กำหนดไว้ท้ายข้อบัญญัตินี้การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์วิธีการ และเงื่อนไข ดังต่อไปนี้(๑)ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒)ในกรณีใบอนุญาตถูกทำลายหรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ ๓๕ ในกรณีที่ปรากฏว่าผู้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ๓๖ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๓๗ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่ง แล้วแต่กรณีข้อ๓๘ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตหมวด ๘อำนาจหน้าที่เจ้าพนักงานท้องถิ่น ข้อ๓๙ ในกรณีที่ปรากฏว่าผู้ได้รับใบอนุญาตไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ. ๒๕๓๕กฎกระทรวง หรือเงื่อนไขข้อกำหนดที่กำหนดไว้ในข้อบัญญัติในเรื่องที่เกี่ยวกับการดำเนินการที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตของผู้นั้นไว้ได้ภายในเวลาที่เห็นสมควรแต่ต้องไม่เกิน๑๕ วันข้อ ๔๐ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้ได้รับใบอนุญาตมีเหตุใดเหตุหนึ่ง ดังต่อไปนี้(๑)ถูกสั่งพักใช้ใบอนุญาตตั้งแต่สองครั้งขึ้นไป(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ กฎกระทรวง หรือเงื่อนไข ข้อกำหนดที่กำหนดไว้ในข้อบัญญัตินี้ในเรื่องเกี่ยวกับการดำเนินการที่ได้รับใบอนุญาตข้อ๔๑ ผู้ถูกสั่งเพิกถอนใบอนุญาตจะขอรับใบแทนใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกเพิกถอนใบอนุญาตหมวด ๙บทกำหนดโทษ ข้อ๔๒ ผู้ใดฝ่าฝืนข้อบัญญัติในข้อ ๖ ข้อ๗ ข้อ ๘ ข้อ ๙ ข้อ ๑๐ ข้อ ๑๑ ข้อ ๑๒ และข้อ ๑๓ต้องระวางโทษตามพระราชบัญญัติการสาธารณสุข พ.ศ. ๒๕๓๕ และปรับไม่เกินหนึ่งพันบาทประกาศ ณ วันที่ ๑๑สิงหาคม พ.ศ. ๒๕๕๙ลำยงค แก้วหายเคราะห ์นายกองค์การบริหารส่วนตำบลคลองมะพลับ[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลคลองมะพลับเรื่อง การกำจัดสิ่งปฏิกูลและมูลฝอย พ.ศ. ๒๕๕๙๒. คำขอรับใบอนุญาตรับทำการเก็บขน หรือกำจัดสิ่งปฏิกูลและมูลฝอย (แบบ สม. ๑)๓. ใบอนุญาตให้รับทำการเก็บ ขนหรือกำจัดสิ่งปฏิกูลและมูลฝอย (แบบ สม. ๒)๔. รายการต่ออายุใบอนุญาตให้รับทำการเก็บ ขน หรือกำจัดสิ่งปฏิกูลและมูลฝอย๕. คำขอต่ออายุใบอนุญาตให้รับทำการ เก็บขน หรือกำจัดสิ่งปฏิกูลและมูลฝอย (แบบ สม. ๓)๖. คำขออนุญาตการต่าง ๆ (แบบ สม. ๔)(ดูข้อมูลจากภาพกฎหมาย)ภวรรณตรี/จัดทำ๒๗ เมษายน ๒๕๖๐วริญา/ตรวจ๒๗ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๓ ง/หน้า ๖๕/๒๕ เมษายน ๒๕๖๐